CELEX: 62008TN0066
Language: el
Date: 2008-02-05 00:00:00
Title: Υπόθεση T-66/08: Προσφυγή της 5ης Φεβρουαρίου 2008 — British Sky Broadcasting Group κατά ΓΕΕΑ — Vortex (SKY)

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/21
            
         Προσφυγή της 5ης Φεβρουαρίου 2008 — British Sky Broadcasting Group κατά ΓΕΕΑ — Vortex (SKY)
   (Υπόθεση T-66/08)
   (2008/C 116/39)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: British Sky Broadcasting Group plc (Isleworth, Ηνωμένο Βασίλειο) (εκπρόσωπος: J. Barry, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vortex SA (Παρίσι, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να αποφανθεί, βάσει του ότι το πρώτο τμήμα προσφυγών παρέβη τον Κανονισμό (ΕΚ) 40/94 του Συμβουλίου και/ή τους σχετικούς με την εφαρμογή του κανόνες δικαίου, ως εξής:
               
                           —
                        
                        
                           στην απόφαση του πρώτου τμήματος προσφυγών, διατηρώντας αμετάβλητο το τελευταίο συμπέρασμα του πρώτου τμήματος προσφυγών περί απορρίψεως της ανακοπής, να ακυρώσει το μέρος εκείνο της προσβαλλόμενης αποφάσεως (ειδικότερα τις σκέψεις της 18 και 19) με τις οποίες απορρίπτονται τα σχετικά με τη συμφωνία επιχειρήματα των αιτούντων·
                        
                     
                           —
                        
                        
                           να μεταρρυθμίσει την προσβαλλόμενη απόφαση αποφαινόμενο ότι η Συμφωνία: έχει εφαρμογή σε σήματα πέραν των ειδικών καταχωρίσεων που προσδιορίζονται στη Συμφωνία και καλύπτει μελλοντικά σήματα· απαγορεύει στον ανακόπτοντα τη με οποιοδήποτε τρόπο άσκηση ανακοπής ή ενστάσεως κατά οποιασδήποτε χρήσεως ή καταχωρίσεως από τη BSkyB σημάτων που περιέχουν τη λέξη «SKY» εκτός από τις λέξεις «SKYROCK» και «SKYZIN» που όρισαν τα γαλλικά δικαστήρια· και ότι πρόκειται περί τελικής και δεσμευτικής συμφωνίας διακανονισμού μεταξύ της BSkyB του ανακόπτοντος όπως καθορίστηκε από τα γαλλικά δικαστήρια (περιλαμβανομένου του ανώτατου γαλλικού δικαστηρίου)·
                        
                     
                           —
                        
                        
                           να μεταρρυθμίσει και τροποποιήσει την προσβαλλόμενη απόφαση ώστε να εξετάσει και να απαντήσει σε όλους τους λόγους που προέβαλε η BSkyB προς απάντηση στην ανακοπή·
                        
                     
                           —
                        
                        
                           να καταδικάσει το ΓΕΕΑ στα δικαστικά έξοδα της BSkyB.
                        
                     
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «SKY» για προϊόντα και υπηρεσίες των κλάσεων 9, 16, 18, 25, 28, 35, 38, 41 και 42 — αίτηση υπ' αριθ. 3 166 378
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Vortex SA
   
      Αντιταχθέν δικαίωμα επί σήματος ή σημείου: Το κοινοτικό και εθνικό λεκτικό σήμα «SKYROCK» για προϊόντα και υπηρεσίες των κλάσεων 9, 16, 18, 25, 28, 35, 38, 41 και 42
   
      Απόφαση του τμήματος ανακοπών: Δέχεται την ανακοπή για όλα τα προϊόντα των κλάσεων 9, 38 και 41, καθώς και για τη «διαφήμιση» της κλάσεως 35
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της ανακοπής στο σύνολό της
   
      Λόγοι ακυρώσεως: Η προσφεύγουσα, χωρίς να αμφισβητεί το διατακτικό της προσβαλλόμενης αποφάσεως, ισχυρίζεται ότι η αιτιολογία του τμήματος προσφυγών παραβιάζει τον κανονισμό 40/94 του Συμβουλίου και τους σχετικούς με την εφαρμογή του κανόνες δικαίου.